Selvom Limfjordsteatret i Nykøbing stadigvæk er i gang med at blive opført, kan folk ikke vente med at komme på besøg. - Jeg synes, det er spændende at være med og høre baggrunden, men også se byggeriet, siger Åse Grønbæk fra Nykøbing. Og hun er ikke alene. Denne gang er 80 med på en kigger - og interessen giver udsolgte arrangementer. - Jeg er jo jublende glad og enormt stolt, fordi jeg synes, det er fantastisk, at vi får den ikke bare opmærksom, men også velvilje for, at man bygger sådan et hus her midt i det hele, fortæller teaterleder Gitta Malling. - Det har eksploderet fuldstændigt, så vi har været nødt til at sætte ekstra arrangementer ind. Hvis byggeplanerne holder, åbner teatret i slutningen af september.
På det nye Limfjordsteater i Nykøbing, der er i gang med at blive opført, har man travlt med at vise interesserede rundt. Rundvisningerne er overraskende populære.